pythainlp/thai-wiki-dataset-v3 huggingface dataset:
โอเบอร์โฮเฟินอัมทูเนอร์เซ

โอเบอร์โฮเฟิน (Oberhofen) หรือชื่อเต็มคือ โอเบอร์โฮเฟินอัมทูเนอร์เซ (Oberhofen am Thunersee "โอเบอร์โฮเฟินบนทะเลสาบทูน") เป็นเทศบาลในรัฐแบร์น ประเทศสวิตเซอร์แลนด์ ตั้งอยู่ชายฝั่งด้านทิศตะวันออกเฉียงเหนือของทะเลสาบทูน ราว 32 กิโลเมตรทางใต้ของกรุงแบร์น เศรษฐกิจท้องถิ่นของเทศบาลนี้คือการทำไร่องุ่นเพื่อทำไวน์
เมืองนี้ถูกกล่าวถึงครั้งแรกในเอกสาร ค.ศ. 1133 ในชื่อ Obrenhoven มีการสร้างปราสาทโอเบอร์โฮเฟินซึ่งมีน้ำล้อมรอบในคริสต์ศตวรรษที่ 13 โดยตระกูลเอ็ชเชินบัค ต่อมาตระกูลนี้ถูกบังคับให้ขายปราสาทแก่ราชวงศ์ฮาพส์บวร์คแห่งออสเตรียใน ค.ศ. 1306 ต่อมาเมื่อราชวงศ์ฮาพส์บวร์คพ่ายแพ้ในยุทธการที่เซ็มพัคใน ค.ศ. 1386 กรุงแบร์นก็เริ่มแผ่อิทธิพลเข้าครอบงำภูมิภาคแบร์เนอร์โอเบอร์ลันท์แทนที่ออสเตรีย พวกเขาเข้ายึดโอเบอร์โฮเฟินในปีเดียวกันนั้น และยังได้กว้านซื้อที่ดินทั้งหมดจากขุนนางศักดินาทั้งหลายแถบนี้จนแล้วเสร็จใน ค.ศ. 1397
ตั้งแต่นั้นมา โอเบอร์โฮเฟินก็กลายเป็นเมืองบริวารของกรุงแบร์น ถูกปกครองโดยตระกูล ฟ็อน แอร์ลัค  (von Erlach) เชื้อสายแบร์น จนเมื่อตระกูลนี้หมดสายผู้สืบทอด โอเบอร์โฮเฟินก็ถูกปกครองโดยตรงจากกรุงแบร์นอีกครั้ง
==อ้างอิง==
เทศบาลในรัฐแบร์น
ติงเต๋อซุน

ติงเต๋อซุน (จีนตัวเต็ม : 丁得孫 / อังกฤษ : Ding Desun) สำเนียงแต้จิ๋วคือ เต็งติดซุน เป็นตัวละครสมมุติจากซ้องกั๋ง มีฉายาว่า เสือต้องธนู (จีน : 中箭虎 / อังกฤษ : Arrow-hit Tiger) เป็นผู้กล้าอันดับที่ 79 ของเขาเหลียงซาน และเป็นคนที่ 43 ในตำแหน่ง 72 สหายดิน ใช้หอกง่ามเป็นอาวุธ
เมื่อตอนที่เหล่ากองทัพเหลียงซานเข้าโจมตีเมืองตงชัง (東昌府 ท.ตังเซียงฮู้) จางชิงสามารถใช้ก้อนหินปราบเหล่าขุนพลของเหลียงซานไปได้ถึง 15 คน ในขณะที่จางชิงเข้ารบกับต่งผิงนั้น เขากับกงว่างก็ขับม้าเพื่อจะมาช่วยจางชิง เขาเข้ารบกับหลวี่ฟางและกัวเซิ่ง แต่ถูกเยี่ยนชิงยิงธนูไปถูกเท้าม้าของเขาล้มลง และถูกจับกุม ภายหลังจึงยอมเข้าร่วมกับเหลียงซาน
ต่อมา เขาได้เป็นหนึ่งในแม่ทัพทหารราบ ในช่วงการรบกับฟางล่า เขาเป็นหนึ่งในนายกองในสังกัดหลูจุ้นอี้ แต่ระหว่างทาง เขาถูกงูกัดและเสียชีวิตจากพิษงู
== อ้างอิง ==
Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.
ตัวละครในซ้องกั๋ง
โปเกมอน เดอะมูฟวี่ ตอน ความแค้นของมิวทู อีโวลูชัน

โปเกมอน เดอะมูฟวี่ ตอน ความแค้นของมิวทู อีโวลูชัน  เป็นภาพยนตร์โปเกมอนเดอะมูฟวี่ที่ 22 มีเนื้อหาเดียวกันกับเดอะมูฟวี่ภาคแรก และ เดอะมูฟวี่นี้เป็นครั้งแรกเสนอในรูปแบบ 3D โดยใช้ CGI animation ตลอดทั้งเรื่อง ผู้กำกับโดย คุนิฮิโกะ ยูยามะ และ โมะโตะโนะริ ซะกะคิบะระ สำหรับโปเกมอนเดอะมูฟวี่ที่ 22 นี้มีการร่วมมือผู้กำกับ 2 คนครั้งแรกในรอบ 21 ปี เคยร่วมมือผู้กำกับเป็นครั้งที่ 2 ในเรือง รูดอล์ฟ เหมียวน้อยผจญเมืองอีกด้วย ออกฉายในโรงภาพยนตร์ในประเทศญี่ปุ่นเมื่อวันที่ 12 กรกฎาคม พ.ศ. 2562 อย่างไรก็ตามได้ออกฉายในเน็ตฟลิกซ์ทั่วโลกเมื่อวันที่ 27 กุมภาพันธ์ พ.ศ. 2563 เป็นครั้งแรกที่มีการฉายภาพยนตร์โปเกมอนเรื่องนี้นอกประเทศญี่ปุ่นและประเทศเกาหลีใต้
== เรื่องย่อ ==
== นักแสดง ==
== ตัวละคร ==
== เพลงประกอบ ==
== การตอบรับ ==
== อ้างอิง ==
== แหล่งข้อมูลอื่น ==
ภาพยนตร์อนิเมะที่ออกฉายในปี พ.ศ. 2562
ภาพยนตร์ภาษาญี่ปุ่น
ภาพยนตร์ญี่ปุ่น
ภาพยนตร์โดยโตโฮ
ภาพยนตร์โปเกมอน
มีนาเรปากิสตาน

มีนาเรปากิสตาน  เป็นอนุสรณ์สถานแห่งชาติที่ตั้งอยู่ในลาฮอร์ ประเทศปากีสถาน การก่อสร้างเริ่มในปี 1960 และเสร็จในปี 1968 ณ จุดที่สันนิบาตมุสลิมแห่งอินเดียผ่านร่างข้อมติลาฮอร์เมื่อวันที่ 23 มีนาคม 1940 ซึ่งเป็นการเรียกร้องอย่างเป็นทางการครั้งแรกให้จัดตั้งมาตุภูมิเอกเทศและเอกราชสำหรับมุสลิมในบริติชอินเดียตามทฤษฎีสองเชื้อชาติ (two-nation theory) ข้อมติดังกล่าวได้นำไปสู่การจัดตั้งรัฐปากีสถานเอกราชเมื่อปี 1947 ในที่สุด
== อ้างอิง ==
สิ่งก่อสร้างในลาฮอร์
อาร์ทีวีไอ

RTVI (Russian Television International) เป็นเครือข่ายสถานีโทรทัศน์เอกชนของรัสเซีย ที่ใช้ภาษารัสเซียในการออกอากาศ โดยสถานีหลักตั้งอยู่ที่นิวยอร์ก โดยมีผู้ชมหลักคือชุมชนที่พูดภาษารัสเซีย ในประเทศ อิสราเอล เยอรมนี และ สหรัฐอเมริกา RTVI ไม่ได้ออกอากาศในประเทศรัสเซีย แต่ให้บริการแก่ผู้ชมทีวีออนไลน์ในประเทศรัสเซีย
ห้องส่งตั้งอยู่ในนิวยอร์กซิตี้ เทลอาวีฟ เบอร์ลิน และ ริกา สำนักข่าว RTVi ตั้งอยู่ใน กรุงวอชิงตัน ดี.ซี. ลอนดอน มอสโก เคียฟ ทบิลิซิ เยเรวาน และ คีชีเนา ออกอากาศครั้งแรกเมื่อ วันที่ 1 มกราคม 1997 ชื่อเดิมคือช่อง NTV International ก่อนที่จะเปลี่ยนชื่อเป็น RTVi ในปี พ.ศ. 2545
มีรายการพิเศษที่เน้นเรื่องการเมือง ในอิสราเอล และ ชุมชนที่ใช้ภาษารัสเซีย (ตัวอย่างเช่น "Week in Israel") ในอิสราเอลและเยอรมนี (โดยใช้ชื่อรายการนี้ว่า "This Week in Germany")
สถานีโทรทัศน์ในประเทศรัสเซีย
อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัว

อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัว (Freedom of Association and Protection of the Right to Organise Convention) (1948) No 87 เป็นอนุสัญญาขององค์การแรงงานระหว่างประเทศ และเป็นหนึ่งในแปดอนุสัญญาซึ่งประกอบขึ้นเป็นแกนกลางของกฎหมายแรงงานระหว่างประเทศ ตามที่ปฏิญญาว่าด้วยหลักการและสิทธิขั้นพื้นฐานในการทำงาน (Declaration on Fundamental Principles and Rights at Work) ตีความ
== เนื้อหา ==
อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัวประกอบด้วยอารัมภบทและเนื้อหาสี่ส่วน รวมทั้งสิ้น 21 มาตรา อารัมภบทประกอบด้วยบทนำอย่างเป็นทางการของตราสารนี้ ในสมัยประชุมที่ 31 ของการประชุมใหญ่องค์การแรงงานระหว่างประเทศ เมื่อวันที่ 17 มิถุนายน ค.ศ. 1948 ถ้อยแถลง "ข้อพิจารณา" นำไปสู่การจัดตั้งเอกสารดังกล่าว ข้อพิจารณาเหล่านี้ประกอบด้วยอารัมภบทของธรรมนูญแห่งองค์การแรงงานระหว่างประเทศ การยืนยันปฏิญญาฟิลาเดลเฟียที่เกี่ยวข้องกับประเด็นนี้ และตำขอของสมัชชาสหประชาชาติ เมื่อรับรองรายงานที่ได้รับก่อนหน้านี้เมื่อ ค.ศ. 1947 เพื่อ "ดำเนินการทุกความพยายามซึ่งอาจเป็นไปได้ในการรับอนุสัญญาระหว่างประเทศตั้งแต่หนึ่งฉบับขึ้นไปต่อ" ในข้อความปิดท้าย อารัมภบทระบุวันที่รับ คือ 9 กรกฎาคม ค.ศ. 1948
ส่วนที่ 1 ประกอบด้วย 10 มาตราซึ่งวางเค้าโครงสิทธิของทั้งแรงงานและนายจ้างให้ "เข้าร่วมองค์การตามที่ตนเลือกโดยไม่ต้องขออนุญาตก่อน" นอกจากนี้ สิทธิยังขยายไปถึงองค์การต่าง ๆ เองในการร่างกฎและธรรมนูญ ออกเสียงเลือกผู้ดำรงตำแหน่ง และจัดระเบียบการทำหน้าที่บริหารโดยปลอดการแทรกแซงจากรัฐบาล นอกจากนี้ยังมีความคาดหมายอย่างชัดเจนต่อองค์การเหล่านี้ โดยได้รับกำหนดให้เคารพกฎหมายแผ่นดินในการใช้สิทธิเหล่านี้ ในทางกลับกัน กฎหมายแผ่นดัน "จะต้องไม่ลดทอน หรือมีการใช้บังคับเพื่อลดทอน การรับประกันที่อนุสัญญานี้ให้ไว้" สุดท้าย มาตรา 9 ระบุว่า บทกฎหมายเหล่านี้ใช้บังคับกับทั้งกองทัพและกำลังตำรวจตามที่กฎหมายและระเบียบของชาติกำหนด และไม่ใช้แทนกฎหมายของชาติซึ่งสะท้อนสิทธิเดียวกันของกำลังทั้งสอง
ส่วนที่ 2 ระบุว่า สมาชิก ILO ทุกประเทศจะต้องดำเนินการเพื่อรับประกัน "มาตรการทั้งหมดที่จำเป็นและเหมาะสมเพื่อรับประกันว่าแรงงานและนายจ้างสามารถใช้สิทธิในการรวมตัวอย่างเสรี" ต่อมามีการขยายความประโยคนี้ในอนุสัญญาสิทธิในการรวมตัวและการร่วมเจรจาต่อรอง ค.ศ. 1949 (Right to Organise and Collective Bargaining Convention, 1949)
ส่วนที่ 3 ซึ่งประกอบด้วยมาตรา 12 และ 13 ว่าด้วยปัญหาเทคนิคที่เกีย่วข้องกับอนุสัญญาฯ วางเค้าโครงนิยามของผู้ที่อาจยอมรับ (ทั้งที่มีการดัดแปรหรือไม่) หรือปฏิเสธข้อผูกพันของอนุสัญญานี้ว่าด้วย "ดินแดนที่มิใช่มหานคร" ซึ่งอำนาจปกครองตนเองขยายเข้าไปสู่พื้นที่นี้ นอกจากนี้ ยังอภิปรายถึงกระบวนวิธีพิจารณาการรายงานสำหรับการดัดแปรปฏิญญาก่อนหน้าว่าด้วยการยอมรับข้อผูกพันเหล่านี้
ส่วนที่ 4 วางเค้าโครงกระบวนวิธีพิจารณาสำหรับการให้สัตยาบันอนุสัญญาฯ อย่างเป็นทางการ
== อ้างอิง ==
องค์การแรงงานระหว่างประเทศ
สนธิสัญญาเกี่ยวข้องกับสาธารณรัฐฝรั่งเศสที่ 4
จ้าว จินม่าย

จ้าว จินม่าย (จีน: 赵今麦) หรือชื่อในการแสดงว่า แองเจิล จ้าว (Angel Zhao) เป็นนักแสดงชาวจีน เริ่มเป็นที่รู้จักจากการแสดงนำในละครโทรทัศน์เรื่อง Growing Pain บทบาท หลิน เหมียวเหมี่ยว และเริ่มเป็นที่รู้จักมากขึ้นจากการเป็นนักแสดงนำในละครโทรทัศน์เรื่อง A Little Thing Called First Love ในบทบาท เซี่ย เหมียวเหมี่ยว เป็นละครที่รีเมคจากภาพยนตร์ของไทยเรื่อง สิ่งเล็กๆที่เรียกว่ารัก
== ประวัติ ==
=== ชีวิตช่วงแรก ===
จ้าว จินม่าย เกิดเมื่อวันที่ 29 กันยายน พ.ศ. 2545 ณ เฉิ่นหยาง มณฑลเหลียวหนิง ประเทศจีน เธอเริ่มเข้าสู่วงการโดยการเป็นนักแสดงช่วงต้นปี พ.ศ. 2555 และในปี พ.ศ. 2559 จินม่ายได้รับบทเป็นนักแสดงสมทบในละครโทรทัศน์เรื่อง A Love For Separation และเรื่อง My! Physical Education Teacher ซึ่งทำให้เธอเริ่มเป็นที่รู้จักขึ้นมาบ้าง
ในปี พ.ศ. 2562 จินม่ายได้รับบทเป็นนักแสดงนำในภาพยนตร์วิทยาศาสตร์-จีนเรื่อง The Wandering Earth ซึ่งเปิดตัวในวันตรุษจีนที่ผ่านมา นอกจากนี้เธอยังถูกจัดอยู่ในฐานะ 'คนดังที่ทรงอิทธิพลที่สุดในจีน' โดยนิตยสารฟอบส์ในปี พ.ศ. 2562
== ผลงาน ==
=== ภาพยนตร์ ===
| rowspan = "1" align=" center "| 2557
| align=" center "|Balala the Fairies: The Magic Trial
| align=" center "|หลิง เม่ยชี/แม็กกี้
|-
| rowspan = "1" align=" center "| 2558
| align=" center "|Balala the Fairies: Princess Camellia
| align=" center "|หลิง เม่ยชี/แม็กกี้
|-
| rowspan = "1" align=" center "| 2561
| align=" center "|Go Brother!
| align=" center "|เมียว เหมียวเหมี่ยว
|-
| rowspan = "1" align=" center "| 2562
| align=" center "|The Wandering Earth
| align=" center "|หาน เตาเต่า
|-
|}
=== ละครโทรทัศน์ ===
| rowspan = "1" align=" center "| 2555
| align=" center "|Not Without A Mother
| align=" center "|เซียง ตี้
|-
| rowspan = "1" align=" center "| 2556
| align=" center "|When the Heart Meets the Benevolence
| align=" center "|เซา เซ็นยา
|-
| rowspan = "1" align=" center "| 2558
| align=" center "|Balala the Fairies: The Riddle of the Notes
| align=" center "|หลิง เม่ยชี/แม็กกี้
|-
| rowspan = "1" align=" center "| 2559
| align=" center "|A Love for Separation
| align=" center "|จิน ชินชิน
|-
| rowspan = "2" align=" center "| 2560
| align=" center "|My! Physical Education Teacher
| align=" center "|เมรี่
|-
| align=" center "|Love is the Source of Joy
| align=" center "|ซาง ตง
|-
| rowspan = "2" align=" center "| 2562
| align=" center "|Growing Pain
| align=" center "|หลิน เหมียวเหมี่ยว
|-
| align=" center "|A Little Thing Called First Love
| align=" center "|เซี่ย เหมียวเหมี่ยว
|-
| rowspan = "1" align=" center "| 2563
| align=" center "|Ling Long
| align=" center "|หลิง หลง
|-
|}
=== วาไรตีโชว์ ===
| rowspan = "1" align=" center "| 2562
| align=" center "|Four Try
| align=" center "|แขกรับเชิญ
|-
|}
== อ้างอิง ==
==  แหล่งข้อมูลอื่น ==
จ้าว จินม่ายที่อินเทอร์เน็ตมูวีเดตาเบส
จ้าว จินม่ายที่อินสตาแกรม
บุคคลที่ยังมีชีวิตอยู่
บุคคลที่เกิดในปี พ.ศ. 2545
นักแสดงชาวจีนในศตวรรษที่ 21
บุคคลจากเฉิ่นหยาง
นักแสดงละครโทรทัศน์หญิงชาวจีน
นักแสดงหญิงชาวจีน
นักแสดงภาพยนตร์หญิงชาวจีน
เผยเชวียน

เผยเชวียน (จีนตัวเต็ม : 裴宣 / อังกฤษ : Pei Xuan) สำเนียงแต้จิ๋วคือ ปวยชวน เป็นตัวละครสมมุติจากซ้องกั๋ง มีฉายาว่า ตุลาการหน้าเหล็ก (จีน : 鐵面孔目 / อังกฤษ : Iron Faced Magistrate's Clerk) เป็นผู้กล้าอันดับที่ 47 ของเขาเหลียงซาน และเป็นคนที่ 11 ในตำแหน่ง 72 สหายดิน
เป็นชาวเมืองเก็งเตียวฮู้ (京兆府 ; ปัจจุบันคือเมืองซีอาน มณฑลส่านซี) เคยรับราชการเป็นเลขานุการศาลที่มีความซื่อสัตย์และยุติธรรม แต่โดนเจ้าเมืองใส่ความจนต้องถูกโทษเนรเทศ โชคดีที่เขาได้เติ้งเฟยและเมิ่งคังมาช่วยไว้ ทั้งสองคนจึงพาเขาขึ้นไปเป็นหัวใหญ่ที่ริมน้ำอิ๋นหม่า (飲馬川 ท.อิมเบชวน) เขาเข้าร่วมกับเหลียงซานหลังจากที่ได้รับคำเชิญชวนจากไต้จงและหยางหลิน และได้เป็นหัวหน้าผู้พิพากษา ซึ่งเขามีหน้าที่ในการตัดสินใจเกี่ยวกับการให้รางวัลคนที่ทำดีและการลงโทษคนที่ทำผิด
ในช่วงการปราบกบฏหวังชิ่ง เขาถูกจับพร้อมด้วยเซียวย่างและจินต้าเจียน ทั้งสามคนปฏิเสธที่จะยอมแพ้และเปิดเผยข้อมูลด้านกองกำลังของเหลียงซาน ทั้งสามคนได้รับอิสระเมื่อมีขุนนางคนหนึ่งของหวังชิ่งได้ทำการก่อกบฏ เขาเป็นหนึ่งในผู้กล้าของเหลียงซานที่รอดตายจากศึกฟางล่า และได้กลับไปยังริมน้ำอิมเบชวนพร้อมกับหยางหลิน
== อ้างอิง ==
Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.
ตัวละครในซ้องกั๋ง
ตัวละครในบันเทิงคดีจากมณฑลส่านซี
หลิงเจิ้น

หลิงเจิ้น (จีนตัวเต็ม : 凌振 / อังกฤษ : Ling Zhen) สำเนียงแต้จิ๋วคือ เลงจิ้น เป็นตัวละครสมมุติจากซ้องกั๋ง มีฉายาว่า พสุธากัมปนาท (จีน : 轟天雷 / อังกฤษ : Heaven Shaking Thunder) เป็นผู้กล้าอันดับที่ 52 ของเขาเหลียงซาน และเป็นคนที่ 16 ในตำแหน่ง 72 สหายดิน ใช้ปืนใหญ่เป็นอาวุธ เป็นทหารใต้สังกัดของฮูเหยียนจั๋ว เขาได้ใช้ปืนใหญ่สร้างความเสียหายให้แก่ฝ่ายเหลียงซานไปหลายครั้ง วันหนึ่งเขาได้เอาปืนใหญ่ลงเรือเพื่อหวังจะโจมตีเขาเหลียงซานทางอ้อม อู๋ย่งได้วางอุบายให้หยวนเสี่ยวเอ้อกับหยวนเสี่ยวอู่ไปผลักเรือของเขาให้โคลงเคลงไปมา จนทำให้เขาพลัดจมน้ำ เขายอมเข้าร่วมกับเหลียงซานหลังจากการเชิญชวนของซ่งเจียง
หลังการประชุมใหญ่ของผู้กล้า 108 ดาวแห่งโชคชะตา เขาได้เป็นหัวหน้าหน่วยปืนใหญ่ของเหลียงซาน และได้สร้างความเสียหายให้แก่ฝ่ายศัตรูในช่วงการปราบฟางล่า เขาเป็นหนึ่งในผู้กล้าเหลียงซานที่รอดตายมาได้ทุกสมรภูมิ จากนั้น เขาก็ได้รับตำแหน่งอย่างเป็นทางการจากจักรพรรดิ ให้เป็นเจ้าหน้าที่หน่วยปืนใหญ่ประจำราชสำนัก
== อ้างอิง ==
Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.
ตัวละครในซ้องกั๋ง
หยางสง

หยางสง (จีนตัวเต็ม : 楊雄 / อังกฤษ : Yang Xiong) สำเนียงแต้จิ๋วคือเอียหยง เป็นตัวละครสมมุติจากซ้องกั๋ง มีฉายาว่า กวนสกป่วย  (จีน : 病關索 / อังกฤษ : Sick Guan Suo) เป็นผู้กล้าอันดับที่ 32 ของเขาเหลียงซาน แต่เดิมเขาเคยเป็นพัศดีในเมืองกีจิว (薊州) เนื่องจากนางพานเฉี่ยวหยิน (潘巧雲 ท.พัวคาหุน) ซึ่งเป็นเมียของเขา ได้คบชู้กับหลวงจีนเผยหยูไห่ (裴如海 ท.ปวยยิไฮ้) ทำให้เขาได้รู้ความจริงและสังหารนางเสีย จากนั้นได้เดินทางไปยังเขาเหลียงซานพร้อมกับสือซิ่วและสือเซียน ระหว่างทางไปมีเรื่องกับพวกคนของหมู่บ้านสกุลจู้ (祝家村 ท.จอกเกจึง) ทำให้สือเซียนถูกจับตัวไป เขากับสือซิ่วต้องไปขอความช่วยเหลือจากหลี่อิงแห่งหมู่บ้านสกุลหลี่ (李家村 ท.ลิเกจึง) จนทำให้เกิดการยุทธ์บ้านสกุลจู้
ต่อมา เขาได้เป็นหนึ่งในแม่ทัพทหารราบของเหลียงซาน และรอดตายจากสมรภูมิครั้งสุดท้ายในช่วงการปราบกบฏเมืองกังหนำ แต่แล้วเขาก็มีเนื้องอก และป่วยตาย ในขณะที่กำลังเดินทางกลับเมืองหลวง
== อ้างอิง ==
Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.
ตัวละครในซ้องกั๋ง
โยอาคิม กรัสซี

โยอาคิม กรัสซี (พ.ศ. 2380-19 สิงหาคม พ.ศ. 2447) หรือชื่อทับศัพท์แบบอื่น โจอาคิม แกรซี, โจอาคิม กราซี สถาปนิกชาวอิตาเลียนเชื้อสาย ออสเตรีย-ฝรั่งเศส ทำงานให้กับรัฐบาลสยามในปลายคริสต์ศตวรรษที่ 19 เป็นสถาปนิกชาวยุโรปคนแรกที่ได้รับการว่าจ้างโดยพระบาทสมเด็จพระจุลจอมเกล้าเจ้าอยู่หัว
== ประวัติ ==
โยอาคิม กรัสซีเกิดที่เมืองกาโปดิสเตรียของจักรวรรดิออสเตรีย-ฮังการี (ปัจจุบันคือเมืองโคเพอร์ ประเทศสโลวีเนีย) เคยทำงานที่เมืองเซี่ยงไฮ้ระยะหนึ่งให้กับรัฐบาลฝรั่งเศส จากนั้นเดินทางสู่สยามโดยเริ่มทำงานกับห้างค้าไม้ของนายเอดวิน บอนเนอวิลล์ (Edwin Bonneville) ซึ่งห้างนี้ตั้งอยู่ย่านบางคอแหลม ต่อมาโยอาคิมเห็นว่าห้างค้าไม้ไม่รุ่งเรืองนักจึงคิดจะกลับยุโรป แต่ช่วงดังกล่าวมีคนว่าจ้างโยอาคิมให้ออกแบบก่อสร้างคองคอร์เดียคลับ (Concordia Club) เป็นสโมสรสำหรับชาวตะวันตกที่พำนักอยู่ในบางกอก จากนั้นใช้ชีวิตต่อในสยามประกอบอาชีพเป็นสถาปนิก เปิดบริษัทรับเหมาทำตึกเรือนต่าง ๆ และยังรับจ้างต่อเรือ รวมถึงมีกิจการวิ่งเรือกลไฟ โยอาคิม กรัสซี สมรสครั้งแรกกับ หลุยส์ นีโฮ มีบุตรด้วยกัน 3 คน สมรสครั้งสองกับ อเมเรีย สโต๊คเกอร์ มีบุตรด้วยกัน 2 คน
เขาตั้งบริษัทเอกชนต่างด้าวขึ้นเพื่อรับงานรับเหมาก่อสร้างโดยเฉพาะในนามของ Grassi Brothers and Co. ในบางกอก เมื่อ พ.ศ. 2418
พ.ศ. 2456 นายโยอาคิมเปลี่ยนสัญชาติเป็นฝรั่งเศสเพื่ออาศัยช่องทางในการทำธุรกิจที่สยาม ลงทุนโครงการสร้างทางรถไฟกับมาเลเซีย ต่อมาอีก 10 ปี อันเนื่องจากสยามขัดแย้งกับฝรั่งเศส ทำให้โยอาคิมต้องเดินทางออกจากสยาม รวมเวลาทำงานในสยาม 23 ปี
==ผลงาน==
คองคอร์เดียคลับ ก่อน พ.ศ. 2416
อาคารบางหลังในพระราชวังบางปะอิน โดยเฉพาะพระที่นั่งวโรภาษพิมานและประตูเทวราชครรไล พ.ศ. 2415–2419
วัดนิเวศธรรมประวัติราชวรวิหาร พ.ศ. 2416–2418
บ้านของพระยาราชานุพันธ์ (สุดใจและทุ้ย บุนนาค) ก่อน พ.ศ. 2418
บ้านของเจ้าพระยาสุรวงษ์ไวยวัฒน์ (วร บุนนาค) ก่อน พ.ศ. 2418
เรือนรับรองราชทูตโปรตุเกส พ.ศ. 2418
วังบูรพาภิรมย์ พ.ศ. 2418–2423
วังพระองค์เจ้าสายสนิทวงศ์ พ.ศ. 2418–2425
วังพระองค์เจ้าสวัสดิโสภณ พ.ศ. 2419–2420
วังกรมหมื่นราชศักดิ์สโมสร พ.ศ. 2420 อย่างน้อย
วังสะพานถ่าน ราว พ.ศ. 2422
ศาลสถิตย์ยุติธรรม พ.ศ. 2423–2425
วังท่าพระ พ.ศ. 2423–2426
อนุสาวรีย์สมเด็จพระนางเจ้าสุนันทากุมารีรัตน์ที่สวนสราญรมย์ พ.ศ. 2423
โรงเรียนสุนันทาลัย พ.ศ. 2423
โรงพิมพ์ที่สะพานช้างโรงสี พ.ศ. 2424–2425
บ้านเจ้าหมื่นไววรนาถ พ.ศ. 2424–2425
วังใหม่ประทุมวัน พ.ศ. 2424–2427
โรงทหารหน้า พ.ศ. 2425–2427
โรงทหารม้า พ.ศ. 2426 อย่างน้อย
หอระฆังวัดคอนเซ็ปชัญ พ.ศ. 2426
โบสถ์นักบุญยอเซฟ พ.ศ. 2426–2434
ศุลกสถาน พ.ศ. 2427–2430
ป้อมพระจุลจอมเกล้า พ.ศ. 2427–2436
สุสานนายเฮนรี อาลาบาศเตอร์ พ.ศ. 2428
อาคารเก่าโรงเรียนอัสสัมชัญ พ.ศ. 2430–2433
ตึกวิกตอเรียและตึกเสาวภาคที่ศิริราชพยาบาล พ.ศ. 2431
ธนาคารฮ่องกงและเซี่ยงไฮ้ พ.ศ. 2431–2433
คุกมหันตโทษ พ.ศ. 2431–2434
==อ้างอิง==
ชาวอิตาลีในประเทศไทย
สถาปนิกชาวอิตาลี
ฮีโร ไฟนส์-ทิฟฟิน

ฮีโร โบร์การ์ด ฟอกเนอร์ ไฟนส์-ทิฟฟิน (อังกฤษ: Hero Beauregard Faulkner Fiennes-Tiffin) หรือชื่อในการแสดงว่า ฮีโร ไฟนส์-ทิฟฟิน เป็นนักแสดงและนายแบบชาวอังกฤษ และเป็นที่รู้จักจากบทบาท ฮาร์ดิน สก็อตต์ จากภาพยนตร์ของเน็ตฟลิกซ์เรื่อง อาฟเตอร์ (After) ในปี พ.ศ. 2562 และบทบาท ทอม ริดเดิ้ล อายุ 11 ปีในภาพยนตร์เรื่อง แฮร์รี่ พอตเตอร์กับเจ้าชายเลือดผสม (ซึ่งบทบาท ลอร์ดโวลเดอมอร์ แสดงโดย เรล์ฟ ไฟนส์ น้าชายของเขา)
== ประวัติ ==
ฮีโร ไฟนส์-ทิฟฟิน เกิดเมื่อวันที่ 6 พฤศจิกายน พ.ศ. 2540 ณ ลอนดอน ประเทศอังกฤษ เป็นบุตรชายของ จอร์จ ทิฟฟิน ผู้กำกับภาพยนตร์ และ มาร์ธา ไฟนส์ ผู้กำกับภาพยนตร์, นักเขียน และผู้ผลิต โดยเขามีพี่น้องทั้งหมด 3 คน มีพี่ชายชื่อ ไททัน ไฟนส์-ทิฟฟิน และน้องสาวชื่อ เมอร์ซี ไฟนส์-ทิฟฟิน ซึ่งฮีโรเป็นสมาชิกคนหนึ่งของครอบครัว Twisleton-Wykeham-Fiennes และเขายังเป็นเหลนของ มอริซ ไฟนส์ เป็นหลานของ เรล์ฟ ไฟนส์ และโจเซฟ ไฟนส์ นักแสดงที่มีชื่อเสียง
=== การเข้าสู่วงการบันเทิง ===
ฮีโร ไฟนส์-ทิฟฟิน ได้ปรากฏตัวในบทบาทแสดงนำในภาพยนตร์เรื่อง Bigga than Ben ในปีพ.ศ. 2551 หลังจากนั้นเขาได้ทำการแคสติงบท ทอม ริดเดิ้ล พร้อมกับผู้อื่นอีกหลายพันคนที่มาแคสติงบทนี้และเขาถูกคัดเลือก ทำให้สำนักข่าวเขียนข่าวว่า 'เขาได้แสดงบทนี้เพราะความสัมพันธ์ทางครอบครัว' แต่ทาง เดวิด เยตส์ ผู้อำนวยการสร้างภาพยนตร์เรื่อง แฮร์รี่ พอตเตอร์กับเจ้าชายเลือดผสม ได้ออกมากล่าวว่า ฮีโร ไฟนส์-ทิฟฟิน สามารถค้นหา 'พื้นที่ของความมืด' ในการอ่านบทแต่ละบรรทัดได้ นอกจากนี้เขายังกล่าวเพิ่มอีกว่า 'เขาไม่ได้คัดเลือกเพราะความสัมพันธ์ของเขากับ เรล์ฟ ไฟนส์ ฮีโรเป็นนักแสดงที่มีสมาธิและมีวินัย รวมถึงมีมุมและอารมณ์มืด แสดงจิตวิญญาณของตัวละครที่สามารถทำให้บทบาท ทอม ริดเดิ้ล มีชีวิตขึ้นมาได้'
ในปี พ.ศ. 2561 ฮีโรถูกเปิดเผยผ่านทางเดอะนิวยอร์กไทมส์ว่าจะเป็นนักแสดงนำในภาพยนตร์เรื่อง After ในบทบาท ฮาร์ดิน สก็อตต์ ซึ่งถูกสร้างจากหนังสือที่ขายดีที่สุดอย่าง After และมีภาคต่อคือเรื่อง After We Collided ในปี พ.ศ. 2562 ได้มีประกาศออกมาว่า ฮีโร ไฟนส์-ทิฟฟิน จะทำการแสดงคู่กับนักแสดงหญิง โจฟีน แลงฟอร์ด ในบทบาทเดิม นอกจากนี้เขายังได้รับรางวัล 'Choice Drama Movie Actor' ในปี พ.ศ. 2562 อีกด้วย
== ผลงาน ==
=== ภาพยนตร์ ===
| rowspan = "1"| 2551 || Bigga Than Ben  || สปาร์ทัก
|-
| rowspan = "1"| 2552 || Harry Potter and the Half-Blood Prince || ทอม ริดเดิ้ล
|-
| rowspan = "1"| 2555 || Private Peaceful ||  ยัง ชาร์ลี
|-
| rowspan="1" | 2559 || Possession With Intent To Supply || แจ็ค
|-
| rowspan="1" | 2560 || ERDEM X H&M The Secret Life of Flowers || อดัม
|-
|  rowspan = "1" | 2562  || After|| ฮาร์ดิน สก็อตต์
|-
|  rowspan = "2" | 2563 ||  The Silencing || บรูกส์
|-
|  After We Collided || ฮาร์ดิน สก็อตต์
|-
|  rowspan = "3" | 2564 ||  After We Fell || ฮาร์ดิน สก็อตต์
|-
|}
=== ละครโทรทัศน์ ===
| rowspan = "2"| 2561 || Safe  || โอน ฟูลเลอร์
|-
| The Tunnel  || ลีโอ
|-
|  rowspan = "1"| 2562 ||Cleaning Up || เจ็ค
|-
|}
== รางวัล ==
== อ้างอิง ==
นักแสดง
นายแบบ
บุคคลที่ยังมีชีวิตอยู่
==  แหล่งข้อมูลอื่น ==
ฮีโร ไฟนส์-ทิฟฟิน ที่อินเทอร์เน็ตมูวีเดตาเบส
บุคคลที่เกิดในปี พ.ศ. 2540
นักแสดงภาพยนตร์ชาย
นายแบบอังกฤษ
นักแสดงชายจากลอนดอน
ชาวอังกฤษเชื้อสายไอริช
ชาวอังกฤษเชื้อสายสกอตแลนด์
บุคคลจากลอนดอน
ผู้มีชื่อเสียงทางโทรทัศน์
ผู้มีชื่อเสียง
โฮเบี้ยว

โฮเบี้ยว (何苗, ) หรือ เหอเหมียว ในภาษาจีนกลางชื่อรอง ฉู่ต๋า (叔达) บุคคลที่มีตัวตนจริงในประวัติศาสตร์ ยุคสิ้นราชวงศ์ฮั่น เป็นน้องชายของ โฮจิ๋น แม่ทัพใหญ่ในคราวปราบ กบฏโพกผ้าเหลือง และ พระนางโฮเฮา จักรพรรดินีใน พระเจ้าเลนเต้
เมื่อพระเจ้าเลนเต้เสด็จสวรรคตในวันที่ 13 พฤษภาคม ค.ศ. 189 และโฮจิ๋นได้ยก หองจูเปียน ขึ้นสืบราชบัลลังก์ตามคำแนะนำของ โจโฉ นายทหารคนสนิทเหล่า สิบขันที ก็เกรงว่าโฮจิ๋นจะกำจัดพวกตนเพื่อไม่ให้เป็นเสี้ยนหนามจึงได้ติดสินบนโฮเบี้ยวให้ไปเกลี้ยกล่อมโฮจิ๋นจนเป็นผลสำเร็จ แต่หลังจากนั้นไม่นานเหล่าสิบขันทีก็ได้สังหารโฮจิ๋นจนทำให้เหล่าลูกน้องผู้ติดตามเกิดความโกรธแค้นและสังหารหมู่เหล่าขันที โฮเบี้ยวถูกอู๋ควง(吳匡) ลูกน้องผู้ติดตามของโฮจิ๋นสังหารเพราะมีความเห็นอกเห็นใจแก่พวกขันทีที่ได้ลอบสังหารโฮจิ๋นในปี ค.ศ. 189
== ดูเพิ่ม ==
รายชื่อบุคคลในยุคสามก๊ก (ฮ)
ขุนนางจีน
เดอะเกรตเกม

เดอะเกรตเกม (The Great Game) เป็นการเผชิญหน้าทางการเมืองและการทูตช่วงคริสต์ศตวรรษที่ 19 ระหว่างจักรวรรดิบริติชและจักรวรรดิรัสเซีย รัสเซียซึ่งในขณะนั้นยึดครองรัฐข่านคาซัคเกรงว่าบริติชจะใช้อิทธิพลทางทหารและการค้ารุกเข้ามาในเอเชียกลาง ขณะที่บริติชกังวลว่ารัสเซียจะเข้าแทรกแซงอินเดียอันเป็นอาณานิคมสำคัญของตนในเอเชียใต้ ทั้งสองฝ่ายจึงพยายามแผ่อำนาจเข้ามาในอัฟกานิสถาน ซึ่งเป็นพื้นที่สำคัญทางยุทธศาสตร์มาตั้งแต่สมัยโบราณ นำไปสู่ความตึงเครียดและคำขู่ว่าจะเกิดสงครามระหว่างสองจักรวรรดิ ชื่อ เดอะเกรตเกม ที่นิยามถึงช่วงเวลานี้มีใช้มาก่อนศตวรรษที่ 19 เพื่อหมายถึงเกมที่ต้องชิงไหวชิงพริบ ก่อนจะแพร่หลายทั่วไปโดยนวนิยายเรื่อง คิม ของรัดยาร์ด คิปลิง ซึ่งมีฉากหลังในช่วงเวลาดังกล่าว
ต้นศตวรรษที่ 19 อนุทวีปอินเดียซึ่งอุดมไปด้วยทรัพยากรเป็นที่สนใจของทั้งจักรวรรดิบริติชที่กำลังรุกคืบเข้ามาด้วยบริษัทอินเดียตะวันออก และจักรวรรดิรัสเซียที่กำลังขยายอำนาจลงมาทางเอเชียกลาง จุดเริ่มต้นของ เดอะเกรตเกม ยังคงเป็นที่ถกเถียง บางส่วนเชื่อว่าเริ่มขึ้นเมื่อรัสเซียชนะสงครามรัสเซีย-เปอร์เซียในปี ค.ศ. 1813 ปีเตอร์ ฮอปเคิร์ก นักเขียนและนักประวัติศาสตร์ชาวบริติชเสนอความเห็นว่าเริ่มในปี ค.ศ. 1836 เมื่อบริติชสนับสนุนชาวเซอร์คัสเซียให้ลุกฮือต่อรัสเซียในคอเคซัส ในบริติชเชื่อว่า เดอะเกรตเกม เริ่มขึ้นเมื่อวันที่ 12 มกราคม ค.ศ. 1830 เมื่อลอร์ดเอลเลนโบโรห์ ประธานกรรมการการค้าในอินเดียมอบหมายให้ลอร์ดวิลเลียม เบนทิงค์ ข้าหลวงต่างพระองค์แห่งอินเดียจัดตั้งเส้นทางการค้าใหม่กับเอมิเรตบูคารา บริติชวางแผนจะยึดเอมิเรตอัฟกานิสถานเป็นรัฐในอารักขา และใช้อาณาจักรราชวงศ์กอญัรและรัฐข่านบูคาราเป็นรัฐกันชนเพื่อขวางไม่ให้รัสเซียเข้าถึงมหาสมุทรอินเดีย ในขณะที่รัสเซียต้องการใช้อัฟกานิสถานเพื่อประโยชน์ทางการค้าฝ่ายตน ในปี ค.ศ. 1839 บริติชซึ่งกลัวว่ารัสเซียอาจใช้อัฟกานิสถานในการเดินทัพมาบริติชอินเดียตัดสินใจบุกอัฟกานิสถานและคุมตัวเอมีร์ดอสต์ มุฮัมมัด ข่าน จนเกิดเป็นสงครามอังกฤษ–อัฟกานิสถานครั้งที่หนึ่ง ในช่วงแรกบริติชประสบชัยชนะอย่างง่ายดายก่อนจะถูกตีโต้จนลอร์ดเอลเลนโบโรห์ต้องยอมสงบศึกและส่งตัวดอสต์ มุฮัมมัด ข่านกลับไปปกครองอัฟกานิสถานตามเดิม ถึงแม้ว่าจะเอาชนะอัฟกานิสถานแบบเด็ดขาดไม่ได้ในสงครามครั้งต่อ ๆ มา แต่การพิชิตจักรวรรดิซิกข์และการทำสนธิสัญญากับเปอร์เซียในปี ค.ศ. 1857 รวมถึงการได้ทิเบตมาเป็นรัฐในอารักขาหลังบุกครองทิเบตในปี ค.ศ. 1903 ก็ทำให้บริติชสร้างรัฐกันชนเพื่อป้องกันไม่ให้รัสเซียเข้าถึงบริติชอินเดียได้สำเร็จ
จุดสิ้นสุดของ เดอะเกรตเกม ยังคงเป็นที่ถกเถียงเช่นกัน บางส่วนเชื่อว่ายุติในปี ค.ศ. 1907 เมื่อมีความตกลงอังกฤษ-รัสเซีย ขณะที่บางส่วนเชื่อว่าจบลงเมื่อวันที่ 10 กันยายน ค.ศ. 1895 เมื่อบริติชและรัสเซียร่วมลงนามในพิธีสารปามีร์เพื่อกำหนดเขตแดนระหว่างอัฟกานิสถานและรัสเซียด้วยเทือกเขาปามีร์และแม่น้ำอามูดาร์ยา ปัจจุบันมีสื่อบางแห่งใช้ เดอะเกรตเกม ในการอธิบายความขัดแย้งด้านผลประโยชน์ของมหาอำนาจยุคใหม่ในดินแดนเอเชียกลาง
== อ้างอิง ==
คริสต์ศตวรรษที่ 19